Viborger Samler, 1841-07-24
Odense, 19de Juli. J Løverdags Eftermiddags ankom Deres Kgl. H. Kronprindsen og Kronprindsessen samt Arvestorhertugen af Meklenborg=Streliz (Hs. Kgl. Høiheds Broder) og Hertug Gustav af Meklenborg-Schwerin, efterat have overnattet i Ringsted, til Nyborg, hvor en smagfuld Æreport var opreist paa Skibsbroen og alle Bygninger vare smukt decorerede med Blomsterquirlander. Tidligere end man havde ventet det, ankom Deres Kgl. Høiheder til Odense og modtoges udenfor Byen af Fodjægercorpset, de ridende Jægere samt Dragonregimentet, og i Byen paraderede Borgercorpset, Kronprindsen, der var tilhest (og fremdeles reed gjennem Byen), hilsedes først af Magistraten, af hvis Medlemmer Borgermester, Etatsraad Ridder Reimuth holdt en Velkomsttale til Kronprindsessen. Ligesom Jndbyggerne ifjor med Jubel modtoge Kronprindsens ophøiede Forældre, saaledes hilsede de nu med glade Forhaabninger Sønnen og Hans venligt udseende unge Gemalinde. Paa Gaderne havde ogsaa denne Gang Laugene opstillet sig med deres Faner og ledsagede Deres Kgl. Høiheder til Slottet, hvor Kronprindsen i milde Udtryk takkede for den oprigtig kjærlige Modtagelse, hvormed Borgerne vare komne ham og hans dyrebare Gemalinde imøde. Om Aftenen var Byen smukt illumineret, og flere af de med Blomsterfestons og Guirlander – saa hurtigt som den korte Tid tillod det – smykkede saavel offentlige som private Bygninger toge sig særdeles godt ud. Ogsaa de i Bassinet med talrige Lamper smukt decorerede Skibe afgave et meget skjønt Skue. Jgaar Formidd. bivaanede Deres Kgl. H. Gudstjenesten i St. Knuds Kirke, hvor Hs. Høiærv. Biskop Faber prædikede. 20de Juli. Deres Kongl. Høiheder Kronprindsen og Kronprindsessen, Arvestorhertugen af Meklenborg-Strelitz og Hertugen af Meklenborg-Schwerin med Sulte, lode sig i Gaar Aftes paa det nye Theater forevise samtlige Decorationer, ved hvilken Leilighed saavel Kronprindsen som Kronprindsessen yttrede særdeles Tilfredshed med den geniale Theatermaler Troels Lunds effektfulde Arbeider, navnligen skal Hs. K. H. Kronprindsessen have forlangt at see een af de smukkeste Decorationer tvende Gange. – J Formiddags have Deres Kongelige Høiheder beseet Stadens forskjellige Kirker og deriblandt længe dvælet ved Mærkværdighederne i den høitidelige St. Knuds Kirke. - Efter Forlydende ville de høie meklenborgske Hertuger alt idag afreise herfra, for med Dampskibet "Løven, imorgen at tage fra Snoghøi til Kiel. – Der tales om, at der ved Slottet skal opføres et nyt kongeligt Ridehuus. (Hp. Av.) Altona, den 13de Juli. Hr. Skuespildirecteur Mülller ankom hertil med sit danske Selskab i Fredags og begyndte sin første Forestilling i Søndags den 11te for et taaleligt Huus, men med stor Lykke. Hr. Müller, havde til denne Forestilling selv forfattet en Prolog. Efterat denne Prolog var fremsagt af Jfr. Andersen, som af Chefen for det kongelige Theater i Kjøbenhavn har faaet Tilladelse til at assistere Hr. Müller ved hans Forestillinger her paa Altonaer Stadt=Theater, faldt megen Applaus. Derefter gaves de Danske i Paris, der vel høstede over ti Gange, man kan med Sandhed sige stormende bifald. Efter Stykket blev hele Selskabet fremkaldt. Til Slutning gav Jfr. Sichlau Emilies Hjertebanken, hvorefter hun nød samme Ære. Hvor man kommer i disse Dage, gjenlyder det af Roes over de danske Skuespillere. (O. Th. Av.)